VENDIM 
Nr.1228, datë 16.12.2009

PËR  NJË SHTESË FONDI NË BUXHETIN E VITIT 2009, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE TË KURIMIT TË  Z.DEJVIS KORRECI, NË ITALI
 
Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të ligjit nr.10025, datë 27.11.2008 “Për buxhetin e vitit 2009”, të ndryshuar,  me propozimin e Ministrit të Shëndetësisë,  Këshilli i Ministrave
 
VENDOSI:
 
1. Ministrisë së Shëndetësisë në buxhetin e miratuar për vitin 2009, zëri “Shpenzime operative”, t’i shtohet fondi prej 2 000 000 (dy milionë) lekësh, për mbulimin e pjesshëm të shpenzimeve të  kurimit të z.Dejvis Korreci, në Itali.  
2. Ky fond të përballohet nga fondi  rezervë i Buxhetit të Shtetit.
3. Pagesa të bëhet me  paraqitjen  e faturave origjinale të institucionit të kurimit.  
4. Ngarkohen  Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.
KRYEMINISTRI 
Sali  Berisha

